ΓΡΑΠΤΗ ΕΡΩΤΗΣΗ P-2759/00

υποβολή: Francesco Speroni (TDI) προς την Επιτροπή

(2 Αυγούστου 2000)

Θέμα: Αναξιοπιστία των λογαριασμών του ιταλικού δημοσίου

Οι Ενοποιημένοι λογαριασμοί του Ταμείου και τα Αποτελέσματα Χρήσης των δημοσίων διοικήσεων για το 1997 και το 1998 που περιέχονται στην Ετήσια Έκθεση του Ταμείου την οποία ο Υπουργός Οικονομικώνπέβαλε στο ιταλικό Κοινοβούλιο στις 4 Απριλίου 2000, διαφέρουν σημαντικά από αυτούς που αναφέρονται στην Έκθεση πουποβλήθηκε στις 18 Μαρτίου 1999 και έρχονται σε αντίθεση με τη Γενική Έκθεση του ιταλικού κράτους για το 1997 η οποία εγκρίθηκε από το Κοινοβούλιο, χωρίς καμία επεξηγηματική παρατήρηση.

Συγκεκριμένα, στα αποτελέσματα χρήσης η καθαρή δανειακή επιβάρυνση της δημόσιας διοίκησης και το ΑεγχΠ διαφέρουν, παρόλο που ο λόγος του δημοσίου χρέους προς το ακαθάριστο εγχώριο προϊόν παραμένει αμετάβλητος. Το Ευρωπαϊκό Κέντρο Οικονομικών Έρευνών και Προβλέψεων ανέφερε στο Κοινοβούλιο την έλλειψη διαφάνειας, τις ανακολουθίες και τα κενά στα ενημερωτικά στοιχεία, ακόμη δε και την μεγάλη ασάφεια της Έκθεσης του Ταμείου όχι μόνον για τους μη έχοντες σχέσεις με το Ταμείο. Τα αποτελέσματα χρήσης, που είναι σημαντικά για την προβλεπόμενη από τη Συνθήκη του Μάαστριχτ αξιολόγηση των κριτηρίων σύγκλισης, φαίνεται να έχουν συνταχθεί από την ιταλική Στατιστική Υπηρεσία (ISTAT) η οποία προσαρμόζει σταδιακά τα μεγέθη καθώς ενημερώνονται τα διαθέσιμα στοιχεία ως αποτέλεσμα της διαδικασίας αναθεώρησης και τροποποίησης του λογιστικού συστήματος αναφοράς, σε συμφωνία με την Eurostat, και δεν φαίνεται να έχουν εγκριθεί τυπικά από το κράτος. Οι ισολογισμοί των διαφόρων τομέων του ιταλικού δημοσίου φτάνουν στην ISTAT και στο κράτος με καθυστέρηση ετών σε σχέση με το κλείσιμο των αντίστοιχων οικονομικών ετών. Το Ιταλικό Ελεγκτικό Συνέδριο περιέγραψε ως σοβαρή την κατάσταση των ενημερωτικών στοιχείων σχετικά με τους δημόσιους λογαριασμούς από την άποψη της διαφάνειας και της έγκρισηςποβολής,πογραμμίζοντας τη έλλειψη έγκαιρων και τακτικών συνδέσεων μεταξύ των διαφόρων δημόσιων λογαριασμών, και επισημαίνοντας ότι για τους σκοπούς του Μάαστριχτ, ισχύουν ορισμένα μεγέθη και ορισμοί που μπορεί να διαφέρουν, ακόμη και σε σημαντικό βαθμό, από αυτά που ενέκρινε το Κοινοβούλιο στη σύνοδό του για τον προϋπολογισμό.

Μπορεί, συνεπώς, η Επιτροπή να απαντήσει στα ακόλουθα ερωτήματα:

1. Έχει ενημερωθεί και γνωρίζει τους ακριβείς λόγους για αυτές τις διαφορές μεταξύ των λογιστικών μεγεθών;

2. Γνωρίζει και συμμερίζεται την κριτική που εξέφρασαν στο ιταλικό Κοινοβούλιο τόσο το Ευρωπαϊκό Κέντρο Οικονομικών Έρευνών και Προβλέψεων όσο και το Ελεγκτικό Συνέδριο;

3. Εάν και πάνω σε ποια νομική βάση προετοιμάζει η ISTAT το εθνικά αποτελέσματα χρήσης για την ΕΕ;

4. Ποια μέσα επαλήθευσης και ελέγχου των ιταλικών αποτελεσμάτων χρήσεως έχει στη διάθεσή της η ΕΕ;

5. Τι βαθμό αξιοπιστίας και βεβαιότητας αποδίδει στα στοιχεία που η Ιταλία έχει μέχρι σήμερα δώσει στην ΕΕ;

6. Εάν, και σε ποιο βαθμό, είναιπεύθυνο το κράτος για πιθανά λάθη ή ψευδή στοιχεία στα εθνικά αποτελέσματα χρήσης;

7. Προτίθεται να λάβει μέτρα εν προκειμένω, και εάν ναι, τι μέτρα;

Απάντηση του κ. Solbes Mira εξ ονόματος της Επιτροπής

(29 Σεπτεμβρίου 2000)

Ο σχεδιασμός των οικονομικών λογαριασμών ανήκει στην ευθύνη των κρατών μελών. Όμως τα κράτη μέλη πρέπει να ευθυγραμμιστούν με το ευρωπαϊκό σύστημα εθνικών λογαριασμών (ESA). Η Ιταλία, όπως και άλλα κράτη μέλη, τήρησε τους κοινοτικούς κανόνες οι οποίοι επέβαλαν μια πλήρη μεταβολή από την παλιά εθνική μεθοδολογία λογαριασμών (ESA 79) στη νέα μεθοδολογία (ESA 95).

Η Επιτροπή, μέσω του στατιστικού γραφείου της (Eurostat), ελέγχει την εφαρμογή του ESA 95 από όλα τα κράτη μέλη και γι’ αυτό το σκοπό πραγματοποιεί επισκέψεις στα κράτη μέλη σε διαρκή βάση. Εάν προκύψουν νέα ζητήματα, τούτα συζητούνται και αντιμετωπίζονται σε ευρωπαϊκό επίπεδο. Οι αποφάσεις δημοσιεύονται σε ανακοινώσεις τύπου. Η Eurostat ελέγχει την εφαρμογή τους στα κράτη μέλη.

Τα κράτη μέλη οφείλουν να γνωστοποιήσουν δύο φορές τον χρόνο στην Επιτροπή τα στοιχεία για το δημόσιο έλλειμμα και τα επίπεδα χρέους και για το ακαθάριστο εθνικό προϊόν δυνάμει του κανονισμού του Συμβουλίου (ΕΚ) αριθ. 3605/93 της 22ας Νοεμβρίου 1993 για την εφαρμογή του πρωτοκόλλου σχετικά με τη διαδικασία τουπερβολικού ελλείμματος το οποίο προσαρτάται στη συνθήκη για την ίδρυση της Ευρωπαϊκής Κοινότητας(1), όπως τροποποιήθηκε από τον κανονισμό του Συμβουλίου (ΕΚ) αριθ. 475/2000 της 28ης Φεβρουαρίου 2000(2).

Η Επιτροπή θεωρεί ότι τα στοιχεία που γνωστοποίησε η Ιταλία μέσω της αναφοράς για το έλλειμμα και το χρέος της οικονομικής περιόδου είναι αξιόπιστα, βάσει των διαδικασιών που περιγράφηκαν ανωτέρω.

Η διαφορά στην οποία αναφέρθηκε το Αξιότιμο Μέλος του Ευρωπαϊκού Κοινοβουλίου οφείλεται κυρίως στην αλλαγή της λογιστικής μεθοδολογίας, η οποία είχε επίπτωση στα στοιχεία για το γενικό έλλειμμα του προϋπολογισμού, του δημοσίου χρέους και του Ακαθάριστου Εθνικού Προϊόντος. Η Relazione trimestrale di cassa (RTC) της 18ης Μαρτίου 1999 βασιζόταν σε στοιχεία του ESA 79, όπως τα στοιχεία για το έλλειμμα, το χρέος και το ΑΕΠ πουποβλήθηκαν στην Επιτροπή τον Μάρτιο του 1999, ενώ η RTC της 4ης Απριλίου 2000 βασίζεται στα στοιχεία του ESA 95, όπως είναι τα στοιχεία πουποβλήθηκαν στην Επιτροπή το Μάρτιο 2000.

Οι παρατηρήσεις που έκανε το Centro Europa Ricerche (CER) και η Corte dei Conti (εθνικό λογιστήριο) δεν αφορούν τόσο το αποτέλεσμα της πλήρους μεταβολής προς το ESA 95, όσο μάλλον την ανάγκη μεγαλύτερης διαφάνειας στην παρουσίαση των λογαριασμών του δημοσίου τομέα στην RTC και μεγαλύτερη συγκρισιμότητα μεταξύ του προϋπολογισμού του δημοσίου τομέα και του ενοποιημένου λογαριασμού του δημοσίου τομέα. Η Επιτροπή, ως χρήστης των δημοσιονομικών πληροφοριών, διάκειται ευνοϊκά προς τις βελτιώσεις σε αυτούς τους τομείς.

Η Επιτροπή θεωρεί ότι τα άλλα ζητήματα που τέθηκαν δεν εμπίπτουν στην αρμοδιότητά της και θα έπρεπε να αντιμετωπιστούν από τις ιταλικές αρχές.

(1) ΕΕ L 332 της 31.12.1993.

(2) ΕΕ L 58 της 3.3.2000.